ddrg/super_eurlex huggingface dataset:
Euroopan yhteisön perustamissopimus - Kuudes osa - Yleiset määräykset ja loppumääräykset - 211 artikla



Virallinen lehti nro C 224 , 31/08/1992 s. 0074



Euroopan yhteisön perustamissopimus - Kuudes osa - Yleiset määräykset ja loppumääräykset - 211 artikla Yhteisöllä on kaikissa jäsenvaltioissa laajin kansallisen lainsäädännön mukaan oikeushenkilöllä oleva oikeuskelpoisuus; se voi erityisesti hankkia ja luovuttaa irtainta ja kiinteää omaisuutta sekä esiintyä kantajana ja vastaajana oikeudenkäynneissä. Tällöin yhteisöä edustaa komissio.
Euroopan yhteisön perustamissopimus - Kuudes osa - Yleiset määräykset ja loppumääräykset - 215 artikla



Virallinen lehti nro C 224 , 31/08/1992 s. 0075



Euroopan yhteisön perustamissopimus - Kuudes osa - Yleiset määräykset ja loppumääräykset - 215 artikla (*) (*) Sellaisena kuin se on muutettuna SEU:n G artiklan 78 kohdalla. Sopimussuhteeseen perustuva yhteisön vastuu määräytyy sopimukseen sovellettavan lain mukaan. Sopimussuhteen ulkopuolisen vastuun perusteella yhteisö korvaa toimielintensä ja henkilöstönsä tehtäviään suorittaessaan aiheuttaman vahingon jäsenvaltioiden lainsäädännön yhteisten yleisten periaatteiden mukaisesti. Mitä toisessa kohdassa määrätään sovelletaan samoin edellytyksin myös EKP:n ja sen henkilöstön tehtäviään suorittaessaan aiheuttaman vahingon korvaamiseen. Yhteisön henkilöstöön kuuluvien henkilökohtaisesta vastuusta yhteisöä kohtaan määrätään heihin sovellettavissa henkilöstösäännöissä tai heitä koskevissa palvelussuhteen ehdoissa.
Euroopan yhteisön perustamissopimus - Kolmas osa - Yhteisön politiikka - IV osasto - Liikenne - 79 artikla



Virallinen lehti nro C 224 , 31/08/1992 s. 0027



Euroopan yhteisön perustamissopimus - Kolmas osa (*) - Yhteisön politiikka - IV osasto - Liikenne - 79 artikla (*) Kolmannessa osassa yhdistetään entinen toinen ja kolmas osa (SEU:n G artiklan D kohta). 1. Viimeistään toisen vaiheen lopussa poistetaan yhteisön sisäisestä liikenteestä syrjintä joka ilmenee siten että liikenteenharjoittaja soveltaa kuljetettavien tavaroiden alkuperä- tai määrämaan perusteella eri kuljetusmaksuja tai -ehtoja samanlaisten tavaroiden kuljetuksiin samoilla reiteillä. 2. Mitä 1 kohdassa määrätään ei estä neuvostoa toteuttamasta muita toimenpiteitä 75 artiklan 1 kohdan mukaisesti. 3. Kahden vuoden kuluessa tämän sopimuksen voimaantulosta neuvosto toteuttaa määräenemmistöllä komission ehdotuksesta ja talous- ja sosiaalikomiteaa kuultuaan sääntelyn jolla turvataan 1 kohdan määräysten täytäntöönpano. Neuvosto voi erityisesti antaa säännökset jotka ovat tarpeen jotta yhteisön toimielimet voivat valvoa että 1 kohtaa noudatetaan ja että käyttäjät saavat siitä täyden hyödyn. 4. Komissio tutkii omasta aloitteestaan tai jäsenvaltion pyynnöstä kaikki 1 kohdassa tarkoitetut syrjintätapaukset ja kuultuaan niitä jäsenvaltioita joita asia koskee tekee tarvittavat päätökset 3 kohdan nojalla toteutetun sääntelyn mukaisesti.
Euroopan yhteisön perustamissopimus - Kuudes osa - Yleiset määräykset ja loppumääräykset - 226 artikla



Virallinen lehti nro C 224 , 31/08/1992 s. 0076



Euroopan yhteisön perustamissopimus - Kuudes osa - Yleiset määräykset ja loppumääräykset - 226 artikla 1. Jos siirtymäkauden aikana ilmenee vakavia ongelmia jotka ovat omiaan jatkuvasti koettelemaan jotakin taloudenalaa tai ongelmia jotka voivat johtaa taloudellisen tilanteen merkittävään heikentymiseen tietyllä alueella jäsenvaltio voi pyytää lupaa suojatoimenpiteisiin tilanteen korjaamiseksi ja kyseisen alan mukauttamiseksi yhteismarkkinoiden talouteen. 2. Asianomaisen valtion pyynnöstä komissio kiireellisessä järjestyksessä viipymättä vahvistaa tarpeellisiksi katsomansa suojatoimenpiteet sekä täsmentää niiden soveltamista koskevat edellytykset ja yksityiskohtaiset säännöt. 3. Edellä 2 kohdan mukaisesti sallitut toimenpiteet voivat poiketa tämän sopimuksen määräyksistä siinä määrin ja niin kauan kuin on ehdottomasti tarpeen 1 kohdassa mainittujen tavoitteiden saavuttamiseksi. Ensisijaisesti on valittava toimenpiteet jotka aiheuttavat vähiten häiriötä yhteismarkkinoiden toiminnalle.
Euroopan yhteisön perustamissopimus - Neljäs osa - Merentakaisten maiden ja alueiden assosiointi - 136 artikla



Virallinen lehti nro C 224 , 31/08/1992 s. 0055



Euroopan yhteisön perustamissopimus - Neljäs osa - Merentakaisten maiden ja alueiden assosiointi - 136 artikla Tämän sopimuksen voimaantuloa seuraavan ensimmäisen viiden vuoden jakson osalta maiden ja alueiden sekä yhteisön välistä assosiointia koskevat säännöt ja menettely vahvistetaan tähän sopimukseen liitetyssä soveltamissopimuksessa. Ennen edellisessä kohdassa tarkoitetun sopimuksen voimassaoloajan päättymistä neuvosto antaa saatujen kokemusten ja tämän sopimuksen periaatteiden pohjalta yksimielisesti uutta jaksoa koskevat säännökset.
Euroopan yhteisön perustamissopimus - Kolmas osa - Yhteisön politiikka - VI osasto - Talous- ja rahapolitiikka - 2 luku - Rahapolitiikka - 107 artikla



Virallinen lehti nro C 224 , 31/08/1992 s. 0037



Euroopan yhteisön perustamissopimus - Kolmas osa (*) - Yhteisön politiikka - VI osasto (**) - Talous- ja rahapolitiikka - 2 luku - Rahapolitiikka - 107 artikla (*) Kolmannessa osassa yhdistetään entinen toinen ja kolmas osa (SEU:n G artiklan D kohta). (**) Uusi osasto sellaisena kuin se on lisättynä SEU:n G artiklan 25 kohdalla jolla korvataan II osaston 102 a-109 artikla. Käyttäessään sille tällä sopimuksella ja EKPJ:n perussäännöllä annettuja valtuuksiaan tai suorittaessaan niillä sille annettuja tehtäviään ja velvollisuuksiaan EKP tai kansallinen keskuspankki taikka EKP:n tai kansallisen keskuspankin päätöksentekoelimen jäsen ei pyydä eikä ota ohjeita yhteisön toimielimiltä tai laitoksilta jäsenvaltioiden hallituksilta eikä miltään muultakaan taholta. Yhteisön toimielimet ja laitokset sekä jäsenvaltioiden hallitukset sitoutuvat kunnioittamaan tätä periaatetta ja pidättymään yrityksistä vaikuttaa EKP:n tai kansallisten keskuspankkien päätöksentekoelinten jäseniin heidän suorittaessaan tehtäviään.
Euroopan yhteisön perustamissopimus - Viides osa - Yhteisön toimielimet - I osasto - Institutionaaliset määräykset - 1 luku - Toimielimet - 4 jakso - Yhteisön tuomioistuin - 171 artikla



Virallinen lehti nro C 224 , 31/08/1992 s. 0061



Euroopan yhteisön perustamissopimus - Viides osa - Yhteisön toimielimet - I osasto - Institutionaaliset määräykset - 1 luku - Toimielimet - 4 jakso - Yhteisön tuomioistuin - 171 artikla (*) (*) Sellaisena kuin se on muutettuna SEU:n G artiklan 51 kohdalla. 1. Jos yhteisön tuomioistuin toteaa että jäsenvaltio on jättänyt täyttämättä sille tämän sopimuksen mukaan kuuluvan velvollisuuden jäsenvaltion on toteutettava yhteisön tuomioistuimen tuomion täytäntöön panemiseksi tarvittavat toimenpiteet. 2. Jos komissio katsoo että jäsenvaltio jota asia koskee ei ole toteuttanut näitä toimenpiteitä komissio antaa varattuaan ensin tuolle valtiolle tilaisuuden esittää huomautuksensa sellaisen lausunnon perusteluineen jossa täsmennetään miltä osin asianomainen jäsenvaltio ei ole noudattanut yhteisön tuomioistuimen tuomiota. Jos jäsenvaltio jota asia koskee ei toteuta yhteisön tuomioistuimen tuomion täytäntöön panemiseksi tarvittavia toimenpiteitä komission asettamassa määräajassa komissio voi saattaa asian yhteisön tuomioistuimen käsiteltäväksi. Komissio yksilöi samalla sen kiinteämääräisenhyvityksen tai uhkasakon määrän joka asianomaisen jäsenvaltion tulisi sen käsityksen mukaan olosuhteet huomioon ottaen suorittaa. Jos yhteisön tuomioistuin toteaa että jäsenvaltio jota asia koskee ei ole noudattanut sen tuomiota se voi määrätä jäsenvaltion suorittamaan kiinteämääräisen hyvityksen tai uhkasakon. Tämä menettely ei rajoita 170 artiklan soveltamista.
Euroopan yhteisön perustamissopimus - Kolmas osa - Yhteisön politiikka - V osasto - Kilpailua, verotusta ja lainsäädännön lähentämistä koskevat yhteiset säännöt - 3 luku - Lainsäädännön lähentäminen - 101 artikla



Virallinen lehti nro C 224 , 31/08/1992 s. 0033



Euroopan yhteisön perustamissopimus - Kolmas osa (*) - Yhteisön politiikka - V osasto - Kilpailua, verotusta ja lainsäädännön lähentämistä koskevat yhteiset säännöt (**) - 3 luku - Lainsäädännön lähentäminen - 101 artikla (*) Kolmannessa osassa yhdistetään entinen toinen ja kolmas osa (SEU:n G artiklan D kohta). (**) Otsikko on lisätty SEU:n G artiklan 17 kohdalla. Jos komissio toteaa että jokin eroavuus jäsenvaltioiden lakien asetusten tai hallinnollisten määräysten välillä vääristää kilpailun edellytyksiä yhteismarkkinoilla ja johtaa näin vääristymään joka on poistettava se ryhtyy neuvotteluihin niiden jäsenvaltioiden kanssa joita asia koskee. Jollei neuvotteluissa päästä sopimukseen vääristymän poistamisesta neuvosto antaa ensimmäisen vaiheen aikana yksimielisesti ja sen jälkeen määräenemmistöllä komission ehdotuksesta tarvittavat direktiivit. Komissio ja neuvosto voivat toteuttaa muitakin aiheellisia tämän sopimuksen mukaisia toimenpiteitä.
Euroopan yhteisön perustamissopimus - Kolmas osa - Yhteisön politiikka - XIV osasto - Taloudellinen ja sosiaalinen yhteenkuuluvuus - 130 e artikla



Virallinen lehti nro C 224 , 31/08/1992 s. 0050



Euroopan yhteisön perustamissopimus - Kolmas osa (*) - Yhteisön politiikka - XIV osasto (**) - Taloudellinen ja sosiaalinen yhteenkuuluvuus - 130 e artikla (*) Kolmannessa osassa yhdistetään entinen toinen ja kolmas osa (SEU:n G artiklan D kohta). (**) Entinen V osasto sellaisena kuin se on muutettuna SEU:n G artiklan 38 kohdalla. Neuvosto tekee Euroopan aluekehitysrahastoa koskevat soveltamispäätökset 189 c artiklassa määrättyä menettelyä noudattaen sekä talous- ja sosiaalikomiteaa ja alueiden komiteaa kuultuaan. Euroopan maatalouden ohjaus- ja tukirahaston ohjausosastoon ja Euroopan sosiaalirahastoon sovelletaan edelleen vastaavasti mitä 43 ja 125 artiklassa määrätään.
Euroopan yhteisön perustamissopimus - Kolmas osa - Yhteisön politiikka - VI osasto - Talous- ja rahapolitiikka - 2 luku - Rahapolitiikka - 108 artikla



Virallinen lehti nro C 224 , 31/08/1992 s. 0037



Euroopan yhteisön perustamissopimus - Kolmas osa (*) - Yhteisön politiikka - VI osasto (**) - Talous- ja rahapolitiikka - 2 luku - Rahapolitiikka - 108 artikla (*) Kolmannessa osassa yhdistetään entinen toinen ja kolmas osa (SEU:n G artiklan D kohta). (**) Uusi osasto sellaisena kuin se on lisättynä SEU:n G artiklan 25 kohdalla jolla korvataan II osaston 102 a-109 artikla. Jokainen jäsenvaltio huolehtii siitä että viimeistään päivänä jona EKPJ perustetaan sen kansallinen lainsäädäntö sen kansallisen keskuspankin perussääntö mukaan luettuna on sopusoinnussa tämän sopimuksen ja EKPJ:n perussäännön kanssa.
Euroopan yhteisön perustamissopimus - Kuudes osa - Yleiset määräykset ja loppumääräykset - 235 artikla



Virallinen lehti nro C 224 , 31/08/1992 s. 0078



Euroopan yhteisön perustamissopimus - Kuudes osa - Yleiset määräykset ja loppumääräykset - 235 artikla Jos jokin yhteisön toimi osoittautuu tarpeelliseksi yhteisön tavoitteen saavuttamiseksi yhteismarkkinoiden toiminnassa eikä tässä sopimuksessa ole määräyksiä tähän tarvittavista valtuuksista neuvosto antaa aiheelliset säännökset yksimielisesti komission ehdotuksesta ja Euroopan parlamenttia kuultuaan.
Euroopan yhteisön perustamissopimus - Kolmas osa - Yhteisön politiikka - III osasto - Henkilöiden, palvelujen ja pääomien vapaa liikkuvuus - 2 luku - Sijoittautumisoikeus - 55 artikla



Virallinen lehti nro C 224 , 31/08/1992 s. 0022



Euroopan yhteisön perustamissopimus - Kolmas osa (*) - Yhteisön politiikka - III osasto - Henkilöiden, palvelujen ja pääomien vapaa liikkuvuus - 2 luku - Sijoittautumisoikeus - 55 artikla (*) Kolmannessa osassa yhdistetään entinen toinen ja kolmas osa (SEU:n G artiklan D kohta). Tämän luvun määräyksiä ei jäsenvaltiossa sovelleta toimintaan joka jatkuvasti tai tilapäisesti liittyy julkisen vallan käyttöön kyseisessä jäsenvaltiossa. Neuvosto voi määräenemmistöllä komission ehdotuksesta päättää että tämän luvun määräykset eivät koske tiettyä toimintaa.
Euroopan yhteisön perustamissopimus - Kolmas osa - Yhteisön politiikka - VI osasto - Talous- ja rahapolitiikka - 3 luku - Institutionaaliset määräykset - 109 d artikla



Virallinen lehti nro C 224 , 31/08/1992 s. 0039



Euroopan yhteisön perustamissopimus - Kolmas osa (*) - Yhteisön politiikka - VI osasto (**) - Talous- ja rahapolitiikka - 3 luku - Institutionaaliset määräykset - 109 d artikla (*) Kolmannessa osassa yhdistetään entinen toinen ja kolmas osa (SEU:n G artiklan D kohta). (**) Uusi osasto sellaisena kuin se on lisättynä SEU:n G artiklan 25 kohdalla jolla korvataan II osaston 102 a-109 artikla. Asioissa jotka kuuluvat 103 artiklan 4 kohdan 104 c artiklan sen 14 kohtaa lukuun ottamatta 109 109 j ja 109 k artiklan sekä 109 l artiklan 4 ja 5 kohdan soveltamisalaan neuvosto tai jäsenvaltio voi pyytää komissiota tapauksen mukaan joko antamaan suosituksen tai tekemään ehdotuksen. Komissio tutkii tällaisen pyynnön ja esittää viipymättä päätelmänsä neuvostolle.
Euroopan yhteisön perustamissopimus - Ensimmäinen osa - Periaatteet - 3 artikla



Virallinen lehti nro C 224 , 31/08/1992 s. 0008



Euroopan yhteisön perustamissopimus - Ensimmäinen osa - Periaatteet - 3 artikla (*) (*) Sellaisena kuin se on muutettuna SEU:n G artiklan 3 kohdalla. Edellä 2 artiklassa mainittujen tavoitteiden toteuttamiseksi yhteisön toimintaan sisältyy tässä sopimuksessa määrätyin edellytyksin ja siinä määrätyssä aikataulussa: a) tavaroiden tuontiin ja vientiin kohdistuvien tullien ja määrällisten rajoitusten sekä muiden vaikutukseltaan vastaavien toimenpiteiden poistaminen jäsenvaltioiden väliltä; b) yhteinen kauppapolitiikka; c) sisämarkkinat joille on ominaista että tavaroiden henkilöiden palvelujen ja pääomien vapaata liikkuvuutta rajoittavat esteet poistetaan jäsenvaltioiden väliltä; d) jäljempänä 100 c artiklassa määrätyt henkilöiden tuloa sisämarkkinoille ja liikkumista siellä koskevat toimenpiteet; e) yhteinen maatalouspolitiikka ja kalastuspolitiikka; f) yhteinen liikennepolitiikka; g) järjestelmä jolla taataan ettei kilpailu sisämarkkinoilla vääristy; h) jäsenvaltioiden kansallisen lainsäädännön lähentäminen siinä määrin kuin se on tarpeen yhteismarkkinoiden toiminnan kannalta; i) sosiaalipolitiikka johon sisältyy Euroopan sosiaalirahasto; j) taloudellisen ja sosiaalisen yhteenkuuluvuuden lujittaminen; k) ympäristöpolitiikka; l) yhteisön teollisuuden kilpailukyvyn lujittaminen; m) tutkimuksen ja teknologisen kehittämisen edistäminen; n) Euroopan laajuisten verkkojen perustamisen ja kehittämisen rohkaiseminen; o) myötävaikuttaminen korkean terveyden suojelun tason saavuttamiseen; p) myötävaikuttaminen korkealaatuisen koulutuksen ja ammatillisen koulutuksen edistämiseen sekä siihen että jäsenvaltioiden kulttuurit kehittyvät kukoistaviksi; q) kehitysyhteistyöpolitiikka; r) merentakaisten maiden ja alueiden assosiointi kaupankäynnin lisäämiseksi sekä yhteiset pyrkimykset taloudellisen ja sosiaalisen kehityksen edistämiseksi; s) myötävaikuttaminen kuluttajansuojan lujittamiseen; t) toimenpiteet energian pelastuspalvelun ja matkailun aloilla.
Euroopan yhteisön perustamissopimus - Kolmas osa (*) - Yhteisön politiikka - V osasto - Kilpailua, verotusta ja lainsäädännön lähentämistä koskevat yhteiset säännöt (**) - 1 luku - Kilpailusäännöt - 1 jakso - Yrityksiin sovellettavat säännöt - 85 artikla

(*) Kolmannessa osassa yhdistetään entinen toinen ja kolmas osa (SEU:n G artiklan D kohta).

(**) Otsikko on lisätty SEU:n G artiklan 17 kohdalla.

1. Yhteismarkkinoille soveltumattomia ja kiellettyjä ovat sellaiset yritysten väliset sopimukset yritysten yhteenliittymien päätökset sekä yritysten yhdenmukaistetut menettelytavat jotka ovat omiaan vaikuttamaan jäsenvaltioiden väliseen kauppaan ja joiden tarkoituksena on estää rajoittaa tai vääristää kilpailua yhteismarkkinoilla tai joista seuraa että kilpailu estyy rajoittuu tai vääristyy yhteismarkkinoilla ja erityisesti sellaiset sopimukset päätökset ja menettelytavat:

a) joilla suoraan tai välillisesti vahvistetaan osto- tai myyntihintoja taikka muita kauppaehtoja;

b) joilla rajoitetaan tai valvotaan tuotantoa markkinoita teknistä kehitystä taikka investointeja;

c) joilla jaetaan markkinoita tai hankintalähteitä;

d) joiden mukaan eri kauppakumppaneiden samankaltaisiin suorituksiin sovelletaan erilaisia ehtoja kauppakumppaneita epäedulliseen kilpailuasemaan asettavalla tavalla;

e) joiden mukaan sopimuksen syntymisen edellytykseksi asetetaan se että sopimuspuoli hyväksyy lisäsuoritukset joilla niiden luonteen vuoksi tai kauppatavan mukaan ei ole yhteyttä sopimuksen kohteeseen.

2. Tämän artiklan mukaan kielletyt sopimukset ja päätökset ovat mitättömiä.

3. Voidaan kuitenkin julistaa että 1 kohdan määräykset eivät koske

- yritysten välistä sopimusta tai yritysten välisten sopimusten ryhmää

- yritysten yhteenliittymän päätöstä tai yritysten yhteenliittymien päätösten ryhmää

- yhdenmukaistettua menettelytapaa tai yhdenmukaistettujen menettelytapojen ryhmää

joka osaltaan tehostaa tuotantoa tai tuotteiden jakelua taikka edistää teknistä tai taloudellista kehitystä jättäen kuluttajille kohtuullisen osuuden näin saatavasta hyödystä:

a) asettamatta asianomaisille yrityksille rajoituksia jotka eivät ole välttämättömiä mainittujen tavoitteiden toteuttamiseksi;

b) antamatta näille yrityksille mahdollisuutta poistaa kilpailua merkittävältä osalta kysymyksessä olevia tuotteita.
Euroopan yhteisön perustamissopimus - Kolmas osa - Yhteisön politiikka - III osasto - Henkilöiden, palvelujen ja pääomien vapaa liikkuvuus - 2 luku - Sijoittautumisoikeus - 56 artikla



Virallinen lehti nro C 224 , 31/08/1992 s. 0022



Euroopan yhteisön perustamissopimus - Kolmas osa (*) - Yhteisön politiikka - III osasto - Henkilöiden, palvelujen ja pääomien vapaa liikkuvuus - 2 luku - Sijoittautumisoikeus - 56 artikla (*) Kolmannessa osassa yhdistetään entinen toinen ja kolmas osa (SEU:n G artiklan D kohta). 1. Tämän luvun määräykset ja niiden nojalla toteutetut toimenpiteet eivät rajoita niiden lakien asetusten ja hallinnollisten määräysten soveltamista joiden mukaan ulkomaalaisiin sovelletaan erityissääntelyä yleisen järjestyksen tai turvallisuuden taikka kansanterveyden perusteella. 2. Ennen siirtymäkauden päättymistä neuvosto antaa yksimielisesti komission ehdotuksesta ja Euroopan parlamenttia kuultuaan direktiivit edellä tarkoitettujen lakien asetusten ja hallinnollisten määräysten yhteensovittamisesta. Toisen vaiheen päätyttyä neuvosto antaa kuitenkin 189 b artiklassa määrättyä menettelyä noudattaen direktiivit sellaisen sääntelyn yhteensovittamisesta joka jäsenvaltioissa on asetuksen tai hallinnollisen määräyksen tasolla (**). (**) 2 kohta sellaisena kuin se on muutettuna SEU:n G artiklan 12 kohdalla.
Euroopan yhteisön perustamissopimus - Toinen osa (*) - Unionin kansalaisuus - 8 b artikla

(*) Toinen osa sellaisena kuin se on lisättynä SEU:n G artiklan C kohdalla.

1. Jokaisella unionin kansalaisella on kunnallinen äänioikeus ja vaalikelpoisuus jäsenvaltiossa jossa hän asuu mutta jonka kansalainen hän ei ole samoin edellytyksin kuin tuon jäsenvaltion omilla kansalaisilla. Tätä oikeutta käytetään niiden yksityiskohtaisten sääntöjen mukaisesti jotka neuvosto antaa 31 päivään joulukuuta 1994 mennessä yksimielisesti komission ehdotuksesta ja Euroopan parlamenttia kuultuaan; näihin yksityiskohtaisiin sääntöihin voi sisältyä poikkeussäännöksiä jos ne ovat perusteltuja jonkin jäsenvaltion erityisten ongelmien takia.

2. Jokaisella unionin kansalaisella on äänioikeus ja vaalikelpoisuus Euroopan parlamentin vaaleissa jäsenvaltiossa jossa hän asuu mutta jonka kansalainen hän ei ole samoin edellytyksin kuin tuon jäsenvaltion omilla kansalaisilla edellä sanotun kuitenkaan rajoittamatta 138 artiklan 3 kohdan ja sen soveltamisesta annettujen säännösten soveltamista. Tätä oikeutta käytetään niiden yksityiskohtaisten sääntöjen mukaisesti jotka neuvosto antaa 31 päivään joulukuuta 1993 mennessä yksimielisesti komission ehdotuksesta ja Euroopan parlamenttia kuultuaan; näihin yksityiskohtaisiin sääntöihin voi sisältyä poikkeussäännöksiä jos ne ovat perusteltuja jonkin jäsenvaltion erityisten ongelmien takia.
Euroopan yhteisön perustamissopimus (konsolidoitu toisinto Amsterdam) - Ensimmäinen osa: Periaatteet - 4 artikla - 3 a artikla - EY:n perustamissopimus (konsolidoitu toisinto Maastricht)



Virallinen lehti nro C 340 , 10/11/1997 s. 0182 - Konsolidoitu toisinto

Virallinen lehti nro C 224 , 31/08/1992 s. 0008 - Konsolidoitu toisinto



Euroopan yhteisön perustamissopimus (konsolidoitu toisinto Amsterdam) 4 artikla 1. Edellä 2 artiklassa mainittujen tavoitteiden toteuttamiseksi jäsenvaltioiden ja yhteisön toimintaan sisältyy tässä sopimuksessa määrätyin edellytyksin ja siinä määrätyssä aikataulussa sellaisen talouspolitiikan käyttöön ottaminen, joka perustuu jäsenvaltioiden talouspolitiikan tiiviiseen yhteensovittamiseen, sisämarkkinoihin ja yhteisten tavoitteiden määrittelemiseen ja jota harjoitetaan vapaaseen kilpailuun perustuvan avoimen markkinatalouden periaatteen mukaisesti. 2. Sen ohella tähän toimintaan sisältyy tässä sopimuksessa määrätyin edellytyksin ja siinä määrätyssä aikataulussa sekä siinä määrättyjä menettelyjä noudattaen valuuttakurssien peruuttamaton vahvistaminen, joka johtaa yhtenäisvaluutan, ecun käyttöön ottamiseen sekä sellaisen yhtenäisen rahapolitiikan ja sellaisen yhtenäisen valuuttapolitiikan määrittelemiseen ja harjoittamiseen, joiden ensisijaisena tavoitteena on pitää yllä hintatason vakautta, ja mainittua tavoitetta kuitenkaan rajoittamatta tukea yleistä talouspolitiikkaa yhteisössä vapaaseen kilpailuun perustuvan avoimen markkinatalouden periaatteen mukaisesti. 3. Tämä jäsenvaltioiden ja yhteisön toiminta merkitsee, että seuraavia johtavia periaatteita noudatetaan: vakaa hintataso, terve julkistalous ja rahatalous sekä kestävä maksutase.
Euroopan yhteisön perustamissopimus (konsolidoitu toisinto Amsterdam) - Kolmas osa: Yhteisön politiikka - XIV osasto: Kuluttajansuoja - 153 artikla - 129 a artikla - EY:n perustamissopimus (konsolidoitu toisinto Maastricht)



Virallinen lehti nro C 340 , 10/11/1997 s. 0247 - Konsolidoitu toisinto

Virallinen lehti nro C 224 , 31/08/1992 s. 0048 - Konsolidoitu toisinto



Euroopan yhteisön perustamissopimus (konsolidoitu toisinto Amsterdam) 153 artikla 1. Kuluttajien etujen suojaamiseksi ja kuluttajansuojan korkean tason varmistamiseksi yhteisö myötävaikuttaa kuluttajien terveyden, turvallisuuden ja taloudellisten etujen suojaamiseen sekä edistää kuluttajien oikeutta tiedonsaantiin ja koulutukseen sekä oikeutta järjestäytyä etujensa valvomiseksi. 2. Kuluttajansuojaa koskevat vaatimukset otetaan huomioon yhteisön muita politiikkoja ja muuta toimintaa määriteltäessä ja toteutettaessa. 3. Yhteisö myötävaikuttaa 1 kohdassa mainittujen tavoitteiden toteuttamiseen: a) toimenpiteillä, jotka se 95 artiklan nojalla toteuttaa sisämarkkinoiden toteuttamisen yhteydessä; b) toimenpiteillä, jotka tukevat ja täydentävät jäsenvaltioiden harjoittamaa politiikkaa ja joilla sitä seurataan. 4. Neuvosto vahvistaa 251 artiklassa määrättyä menettelyä noudattaen ja talous- ja sosiaalikomiteaa kuultuaan 3 kohdan b alakohdassa tarkoitetut toimenpiteet. 5. Toimenpiteet, jotka on vahvistettu 4 kohdan mukaisesti, eivät estä jäsenvaltiota pitämästä voimassa tai toteuttamasta tiukempia suojatoimenpiteitä. Näiden toimenpiteiden on oltava sopusoinnussa tämän sopimuksen kanssa. Niistä ilmoitetaan komissiolle.
Euroopan yhteisön perustamissopimus (konsolidoitu toisinto Amsterdam) - Kolmas osa: Yhteisön politiikka - VIII osasto: Työllisyys - 125 artikla



Virallinen lehti nro C 340 , 10/11/1997 s. 0235 - Konsolidoitu toisinto



Euroopan yhteisön perustamissopimus (konsolidoitu toisinto Amsterdam) 125 artikla Jäsenvaltiot ja yhteisö pyrkivät tämän osaston määräysten mukaisesti kehittämään yhteensovitettua työllisyysstrategiaa ja erityisesti edistämään ammattitaitoisen, koulutetun ja mukautumiskykyisen työvoiman sekä talouden muutoksiin reagoivien työmarkkinoiden kehittymistä Euroopan unionista tehdyn sopimuksen 2 artiklassa ja tämän sopimuksen 2 artiklassa määriteltyjen tavoitteiden saavuttamiseksi.